બોગદાંઓની સફર તમામ કરી લોકલ ટ્રેઈન લોનાવલા સ્ટેશને ઉભી રહી અને થોડી જ મિનીટ પછી તેનું ‘સપોર્ટિંગ એન્જિન’ છુટું પાડી ધીમેથી ઉપડવા પણ લાગી ગઈ. એ સમયે હાથમાં લગભગ 10-12 પુસ્તકો અને થોડાંક વધુ મેગેઝિન્સનો સપોર્ટ લઈ ભીડ ચીરી એક જુવાન સુરદાસ ક્યાંકથી અંદર આવી ગયો હતો, હાથમાં ન કોઈ લાકડી કે મનમાં ન કોઈ કોલાહલ કે મોંથી ન તો કોઈ માંગણી. માત્ર ધીમી ચાલની સભ્યતા સાથે એ ધીમે ધીમે આગળ પસાર થઈ રહ્યો.